হ্যা, আবেগ তো আছেই। ছোট্ট এই জীবনে অনেক কিছুই করেছি। অনার্স পড়া কালিন সময় থেকে মিডিয়ার সঙ্গে জড়িত আমি। তার পর মাস্টার্স করার পর ও মিডিয়ার সঙ্গে জড়িত ছিলাম। কিন্তু বাব- মা চায়নি আমি ঐ কাজ করি। পড়েছি হিসাব বিজ্ঞানে। তাই কেরানির চাকরি করলেও মিডিয়া কে ভুলতে পারিনা। এই দেশের অনেক মিডিয়া বোদ্ধাদের আমি স্নেহ ভালবাসা পেয়েছি। কাজ করতে গিয়ে অনেকের সাথে পরিচয় হয়েছে। কিন্তু আবিদ ছিল আমার ঘরের ছেলে। ও আমার বছর ৪ এর ছোট। ওকে আমি অনেক লিরিক দিয়েছি। আমাদের মাঝে মাঝে আড্ডা জমত আজিজ সুপার মার্কেট, টি এস ছি, আর চারুকলার বকুল তলায়। আর খুলনায় এলে আমাদের সাত রাস্তার মোড়। ঐ ছেলেটি কোন দিন আমার চোখের দিকে তাকিয়ে কথা বলেনি। আমি ওকে খুব স্নেহ করতাম। ও মাঝে মাঝে আমাকে বলতো একটি স্টুডিয়ো করবে। গানে সুর করবে। আর আমি লিখবো। সব আজ ফিকে! আমি আমার আবিদ কে হারিয়েছি। কি করবো আমি জানিনা। মাঝে মাঝে আমি শখ বশত ২ একটি গীতি কবিতা লিখি। আর বোধ হয় লিখবনা।